ವಿದ್ಯುತ್ ವೈಪರೀತ್ಯಗಳು, ಅಸಮರ್ಪಕ ಕಾರ್ಯನಿರ್ವಹಣೆ ಅಥವಾ ಇನ್ನಿತರೇ ತೊಂದರೆಗಳುಂಟಾದ ಸಂದರ್ಭದಲ್ಲಿ ಡಾಟ ವಲಯದಲ್ಲಿ ತನ್ನ ಹೆಡ್‌ನ್ನು ನಿಲ್ಲಿಸುವುದರಲ್ಲಿ ಸಂಗ್ರಹಿತ ಮಾಹಿತಿ ನಷ್ಟವಾಗುವುದನ್ನು ತಪ್ಪಿಸಲು ಆಧುನಿಕ ಹಾರ್ಡ್ ಡಿಸ್ಕ್‌ಗಳು ತನ್ನ ಹೆಡ್‌ನ್ನು ಲ್ಯಾಂಡಿಂಗ್ ವಲಯ ದಲ್ಲಿ ನಿಲ್ಲಿಸುವ ಅಥವಾ ಹೆಡ್‌ನ್ನು ಇಳಿಸುವ/ಕಾರ್ಯಸ್ಥಗಿತಗೊಳಿಸುವ (ಲೋಡ್/ಅನ್‌ಲೋಡ್) ಸಾಮರ್ಥ್ಯವನ್ನು ಹೊಂದಿವೆ. ‍ ಹಿಂದಿನ ಕೆಲವೊಂದು ಪರ್ಸನಲ್ ಕಂಪ್ಯೂಟರ್‌ನ ಹಾರ್ಡ್ ಡಿಸ್ಕ್‌ಗಳು ಸ್ವಯಂಚಾಲಿತವಾಗಿ ಹೆಡ್‌ನ್ನು ಲ್ಯಾಂಡಿಂಗ್ ವಲಯದಲ್ಲಿ ನಿಲ್ಲಿಸದೆ ಡಾಟ ವಲಯದಲ್ಲೆ ನಿಲ್ಲಿಸುತ್ತಿತ್ತು. ಮತ್ತೆ ಕೆಲವೊಂದು ಹಳೆಯ ಡಿಸ್ಕ್‌ಗಳಲ್ಲಿ ಬಳಕೆದಾರರು ಸ್ವತಃ ತಾವೇ ನಿರ್ದಿಷ್ಟ ತಂತ್ರಾಂಶವನ್ನು ಬಳಸಿ ಹೆಚ್‌ಡಿಡಿ ಹೆಡ್‌ನ್ನು ನಿಗದಿತ ಸ್ಥಳದಲ್ಲಿ ನಿಲ್ಲಿಸಬೇಕಾಗಿತ್ತು.

ಲ್ಯಾಂಡಿಂಗ್ ವಲಯ ಎಂಬುದು ಕಂಪ್ಯೂಟರ್ ಹಾರ್ಡ್ ಡಿಸ್ಕ್‌ನಲ್ಲಿ ಮಾಹಿತಿ ಸಂಗ್ರಹವಾಗದೇ ಉಳಿದಿರುವ ಫ್ಲ್ಯಾಟರ್‌ ‌ನ ಒಳವ್ಯಾಸದ ಸಮೀಪದ ಪ್ರದೇಶವಾಗಿದೆ.
ಈ ಪ್ರದೇಶವನ್ನು ಕಾಂಟಾಕ್ಟ್ ಸ್ಟಾರ್ಟ್/ಸ್ಟಾಪ್ ಝೋನ್ (ಸಿಎಸ್‌ಎಸ್) ಎನ್ನುತ್ತಾರೆ. ಅನಿರೀಕ್ಷಿತವಾಗಿ ವಿದ್ಯುತ್ ಸಂಪರ್ಕ ಕಡಿತಗೊಂಡಾಗ ಸ್ಪ್ರಿಂಗ್ ಅಥವಾ ಇತ್ತೀಚೆಗಿನ ತಂತ್ರಜ್ಞಾನವಾದ ಫ್ಲ್ಯಾಟರ್‌ ‌ನ ತಿರುಗುವಿಕೆಯ ಜಡತ್ವವನ್ನು ಬಳಸಿ ಡಿಸ್ಕ್ ಹೆಡ್ ಲ್ಯಾಂಡಿಂಗ್ ವಲಯದಲ್ಲಿ ನಿಲ್ಲುವಂತೆ ಹಾರ್ಡ್ ಡಿಸ್ಕ್‌ನ್ನು ವಿನ್ಯಾಸಗೊಳಿಸಲಾಗಿದೆ. ಇಲ್ಲಿ ಸ್ಪಿಂಡಲ್ ಮೋಟಾರ್ ತಾತ್ಕಾಲಿಕವಾಗಿ ವಿದ್ಯುತ್ ಉತ್ಪಾದನಾ ಯಂತ್ರದಂತೆ ಕಾರ್ಯನಿರ್ವಹಿಸಿ ಆಕ್ಟುಯೇಟರ್‌ಗೆ ಪ್ರೇರಿತ ವಿದ್ಯುತ್‌ನ್ನು ಒದಗಿಸುತ್ತದೆ.

ಡಿಸ್ಕ್ ಹೆಡ್‌ನಲ್ಲಿರುವ ಸ್ಪ್ರಿಂಗ್‌ನ ಒತ್ತಡವು ನಿರಂತರವಾಗಿ ಹೆಡ್‌ನ್ನು ಪ್ಲಾಟರ್‌ನ ಸಮೀಪಕ್ಕೆ ತಳ್ಳುತ್ತದೆ. ಡಿಸ್ಕ್ ವೇಗವಾಗಿ ತಿರುಗುವ ಸಂದರ್ಭದಲ್ಲಿ ಡಿಸ್ಕ್ ಹೆಡ್ ಫ್ಲ್ಯಾಟರ್‌ ‌ನೊಂದಿಗಿನ ಸಂಪರ್ಕವನ್ನು ಕಳೆದುಕೊಂಡು ಉತ್ಪಾದಿತ ಗಾಳಿಯ ಬೆಂಬಲದಿಂದ ವೇಗವಾಗಿ ಸುತ್ತಲಾರಂಭಿಸುತ್ತದೆ. ಸ್ಲೈಡರ್‌ಗಳಲ್ಲಿನ ಸೂಕ್ಷ್ಮ ಘಟಕಗಳು ಹಾನಿಗೊಳಗಾಗುವಂತಿದ್ದರೂ ಮಾಧ್ಯಮದ ಮೇಲ್ಮೈ ಮೇಲಿಂದ ನಿಲುಗಡೆ ಹಾಗೂ ಚಾಲನೆಗಳು ಆವರ್ತನಗೊಳ್ಳುವಂತೆ ಹೆಡ್ ಸೆನ್ಸರ್‌ಗಳನ್ನೊಳಗೊಂಡ ಈ ಸ್ಲೈಡರ್‌ಗಳನ್ನು ( ಸಾಮಾನ್ಯವಾಗಿ "ಹೆಡ್" ಎಂದು ಕರೆಯಲ್ಪಡುತ್ತದೆ) ಸಿಎಸ್ಎಸ್ ಡ್ರೈವ್‌ಗಳಲ್ಲಿ ವಿನ್ಯಾಸಗೊಳಿಸಲಾಗಿದೆ. ಹೆಚ್ಚಿನ ತಯಾರಕರು ವಿನ್ಯಾಸಗೊಳಿಸಿರುವ ಸ್ಲೈಡರ್‌ಗಳು ಹಾನಿಗೊಳಗಾಗಬಹುದಾದ ಅವಕಾಶಕ್ಕೆ ಮುನ್ನ 50,000 ಆವರ್ತನಗಳನ್ನು ಮುಗಿಸುತ್ತವೆ ಹಾಗೂ ಶೇ.50 ಕ್ಕಿಂತಲೂ ಅಧಿಕ ಪುನರಾರಂಭಿಕ ಸಾಮರ್ಥ್ಯವನ್ನು ಹೊಂದಿರುತ್ತದೆ. ಹಾನಿಗೊಳಗಾಗಬಹುದಾದ ಅವಕಾಶಗಳಿದ್ದರೂ ಡಿಸ್ಕ್ ಹೊಸತಾಗಿರುವಾಗ ಕಡಿಮೆ ಆರಂಭ-ನಿಲುಗಡೆ ಸುತ್ತುಗಳನ್ನು ಹೊಂದಿದ್ದು ದೀರ್ಘಕಾಲ ಕಾರ್ಯನಿರ್ವಹಿಸಬಲ್ಲ ಸಾಮರ್ಥ್ಯ ಹೊಂದಿರುವ ಹಳೆಯ ಡಿಸ್ಕ್‌ಗಳಿಗಿಂತ ಹೆಚ್ಚಿನ ಕ್ರಿಯಾಸಾಮರ್ಥ್ಯವನ್ನು ಹೊಂದಿರುತ್ತದೆ. (ವಾಸ್ತವವಾಗಿ ಡಿಸ್ಕ್ ಹೆಡ್ ಡಿಸ್ಕ್‌ನ ಹೊರಮೈ‍ನಲ್ಲಿ ಗಾಳಿಯ ಒತ್ತಡದಿಂದ ಸುತ್ತುತ್ತುರುತ್ತದೆ) ಉದಾ: ಸೀಗೇಟ್ ಬರ್ರಾಕ್ಯುಡ 7200.10 ಸರಣಿಯ ಡೆಸ್ಕ್ ಟಾಪ್ ಕಂಪೂಟರ್‌ಗಳ ಹಾರ್ಡ್ ಡಿಸ್ಕ್ ಗಳು 50,000 ಸ್ಟಾರ್ಟ್-ಸ್ಟಾಪ್ ಆವರ್ತನಗಳ ಪರಿಮಾಣ ಹೊಂದಿದ್ದು ಟೆಸ್ಟಿಂಗ್ ಸಮಯದಲ್ಲಿ 50,000 ಸ್ಟಾರ್ಟ್-ಸ್ಟಾಪ್ ಆವರ್ತನಗಳನ್ನು ನಡೆಸಿರುತ್ತದೆ. ಹಾಗೂ ಹೆಡ್ - ಫ್ಲ್ಯಾಟರ್‌ ‌ಗಳ ಕಾರ್ಯನಿರ್ವಹಣೆಯಲ್ಲಿ ಯಾವುದೇ ದೋಷಗಳು ಕಂಡುಬಂದಿರಲಿಲ್ಲ. 

ಸುಮಾರು 1995 ರ ಸಂದರ್ಭದಲ್ಲಿ ಐಬಿಎಮ್ ಹೊಸ ತಂತ್ರಜ್ಞಾನವನ್ನು ಬಳಕೆಗೆ ತಂದಿತು. ಇದರಲ್ಲಿ ಹೆಡ್ ನಿಲುಗಡೆ ಪ್ರದೇಶವು (ಲ್ಯಾಂಡಿಂಗ್ ಝೋನ್) ನಿಖರವಾದ ಲೇಸರ್ ಪ್ರೊಸೆಸ್ ("ಲೇಸರ್ ಝೋನ್ ಟೆಕ್ಸ್ಚರ್" = ಎಲ್ ಝೆಡ್‌ಟಿ) ನಿಂದ ಮಾಡಲ್ಪಟ್ಟ ಮೃದುವಾದ ನ್ಯಾನೋಮೀಟರ್ ಸ್ಕೇಲ್ ಬಂಪ್ಸ್‌ಗಳ ಸಮುದಾಯದಿಂದ ವಿನ್ಯಾಸಗೊಳಿಸಲಾಗಿದ್ದು ಇದರ ಸ್ಟಿಕ್ಷನ್ ಮತ್ತು ವಿಯರ್ ಕಾರ್ಯಕ್ಷಮತೆ ಅಧಿಕವಾಗಿದೆ. ಈ ತಂತ್ರಜ್ಞಾನವು ಇಂದಿಗೂ ಕೂಡಾ(2008) ಹೆಚ್ಚಿನ ಪ್ರಮಾಣದಲ್ಲಿ ಬಳಕೆಯಾಗುತ್ತಿರುವ ಶ್ರೇಷ್ಟ ಗುಣಮಟ್ಟದ ತಂತ್ರಜ್ಞಾನವಾಗಿದ್ದು ಡೆಸ್ಕ್ ಟಾಪ್ ಮತ್ತು ಎಂಟರ್ಪ್ರೈಸ್ (3.5 ಇಂಚ್) ಡ್ರೈವ್‌ಗಳಲ್ಲಿ ಬಳಸಲ್ಪಡುತ್ತಿವೆ. ಸಾಮಾನ್ಯವಾಗಿ ಸಿಎಸ್‌ಎಸ್. ತಂತ್ರಜ್ಞಾನವು ಸ್ಟಿಕ್ಷನ್‌ಗೆ (ಹೆಡ್ ಫ್ಲ್ಯಾಟರ್‌‌ನ ಮೇಲ್ಮೈಗೆ ಅಂಟಿಕೊಳ್ಳುವ ಸಾಧ್ಯತೆ) ಗುರಿಯಾಗುವ ಸಂಭವವೇ ಹೆಚ್ಚು ಉದಾಹರಾಣೆಗೆ, ವಾತಾವರಣದಲ್ಲಿರುವ ಆರ್ದ್ರತೆಯಿಂದಾಗಿ. ಹೆಚ್ಚಿನ ಅಂಟಿಕೊಳ್ಳುವಿಕೆಯು ಫ್ಲ್ಯಾಟರ್‌ , ಸ್ಲೈಡರ್ ಅಥವಾ ಸ್ಪಿಂಡಲ್ ಮೋಟಾರ್‍ಗೆ ಅಪಾರ ಹಾನಿಯನ್ನುಂಟುಮಾಡುತ್ತದೆ.
ಲೋಡ್/ಅನ್‍ಲೋಡ್ ತಂತ್ರಜ್ಞಾನವು ಡಿಸ್ಕ್ ಹೆಡ್ ಫ್ಲ್ಯಾಟರ್‌ನಿಂದ ಸುರಕ್ಷಿತ ಸ್ಥಳಕ್ಕೆ ಎತ್ತಲ್ಪಡುವುದನ್ನು ಅವಲಂಭಿಸಿರುತ್ತದೆ. ಇದರಿಂದಾಗಿ ಡಿಸ್ಕ್ ಹೆಡ್ ಫ್ಲ್ಯಾಟರ್‌ ಮೇಲ್ಮೈಗೆ ಅಂಟಿಕೊಳ್ಳುವ ತೊಂದರೆಯು ಕಡಿಮೆಯಾಗುತ್ತದೆ. ಮೊತ್ತಮೊದಲ ಹಾರ್ಡ್ ಡಿಸ್ಕ್ ಆರ್‌ಎಎಮ್‌ಎಸಿ ಹಾಗೂ ಮೊತ್ತಮೊದಲ ಡಿಸ್ಕ್ ಡ್ರೈವ್‍ಗಳು ಹೆಡ್‌ಗಳನ್ನು ಚಾಲನೆಗೊಳಿಸುವ ಕ್ಲಿಷ್ಟ ವಿಧಾನವನ್ನು ಅನುಸರಿಸುತ್ತಿತ್ತು. 1967ರಲ್ಲಿ ಮೆಮೋರೆಕ್ಸ್‌ನಿಂದ ಮೊದಲು ಪ್ರಾರಂಭಗೊಳ್ಳಲ್ಪಟ್ಟ ಆಧುನಿಕ ಹಾರ್ಡ್ ಡಿಸ್ಕ್ ಡ್ರೈವ್‌‌ಗಳು ರಾಂಪ್ ಲೋಡಿಂಗ್ ತಂತ್ರಜ್ಞಾನವನ್ನು ಬಳಸಿ ಡಿಸ್ಕ್ ಬದಿಯಲ್ಲಿರುವ ಪ್ಲಾಸ್ಟಿಕ್ ರಾಂಪ್ಸ್‌‌ನಲ್ಲಿ ಲೋಡ್ / ಅನ್‌ಲೋಡ್ ಕಾರ್ಯಗಳನ್ನು ಮಾಡುತ್ತವೆ.
ಇಂದು ಎಲ್ಲಾ ಹಾರ್ಡ್ ಡಿಸ್ಕ್ ಡ್ರೈವ್‌ಗಳೂ ಮೇಲೆ ತಿಳಿಸಿದ ಎರಡು ತಂತ್ರಜ್ಞಾನಗಳಲ್ಲಿ ಒಂದನ್ನು ಬಳಸಿಕೊಂಡು ಕಾರ್ಯನಿರ್ವಹಿಸುತ್ತಿವೆ.
ಡಿಸ್ಕ್‌ನಲ್ಲಿ ಮಾಹಿತಿ ಸಂಗ್ರಹಿಸುವ ಸ್ಥಳದ ನಷ್ಟ, ತಾಂತ್ರಿಕ ಕೊರತೆ, ಕಾರ್ಯಗತಗೊಳಿಸುವಲ್ಲಿ ಭರಿಸಬೇಕಾಗುವ ಖರ್ಚು ವೆಚ್ಚ, ವಿದ್ಯುತ್ ಆಘಾತಗಳಿಗೆ ಹಾನಿಗೊಳಗಾಗಬಹುದಾದ ಸಾಧ್ಯತೆ, ಇವೇ ಮೊದಲಾದ ವಿಷಯದಲ್ಲಿ ಎರಡೂ ತಂತ್ರಜ್ಞಾನಗಳೂ ತನ್ನದೇ ಆದ ಅನುಕೂಲತೆ ಹಾಗೂ ಲೋಪ-ದೋಷಗಳನ್ನು ಹೊಂದಿವೆ.

ವಿದ್ಯುದಾಘಾತಗಳನ್ನು ತಡೆದುಕೊಳ್ಳಬಲ್ಲ ಸಾಮರ್ಥ್ಯ ಹೊಂದಿರುವ ತಂತ್ರಜ್ಞಾನವನ್ನು ಐಬಿಎಂ ಕಂಪೆನಿಯು ತನ್ನ ಥಿಂಕ್ ಪ್ಯಾಡ್ ಲ್ಯಾಪ್‌ಟಾಪ್ ಸರಣಿಗಳಲ್ಲಿ ಅಳವಡಿಸಿ ಅದನ್ನು ಆಕ್ಟೀವ್ ಪ್ರೊಟೆಕ್ಷನ್ ಸಿಸ್ಟಮ್ ಎಂದು ಕರೆದರು. ಥಿಂಕ್ ಪ್ಯಾಡ್‌ನಲ್ಲಿ ಅಳವಡಿಸಲಾದ ಎಕ್ಕ್ಸೆಲೆರೊಮೋಟರ್ ಕಂಪ್ಯೂಟರ್ ಚಾಲನೆಯಲ್ಲಿ ಯಾವುದೇ ಅನಿರೀಕ್ಷಿತ ತೀವ್ರತೆಯನ್ನು ಕಂಡುಹಿಡಿದಾಗ ಒಳಗಿರುವ ಹಾರ್ಡ್ ಡಿಸ್ಕ್ ಹೆಡ್ ಸ್ವಯಂಚಾಲಿತವಾಗಿ ಅನ್‌ಲೋಡ್ ಆಗಿ ಸಂಗ್ರಹಿತ ಮಾಹಿತಿಯು ಕಳೆದುಕೊಳ್ಳದಂತೆ ಅಥವಾ ಡಿಸ್ಕ್ ಮೂಡುವ ಗೆರೆಗಳಿಂದ ದೋಷಗಳುಂಟಾಗದಂತೆ ತಡೆಯುತ್ತದೆ.
ಅನಂತರದಲ್ಲಿ ಆ‍ಯ್‌ಪಲ್ ಕಂಪನಿಯು ಇದೇ ತಂತ್ರಜ್ಞಾನವನ್ನು ಬಳಸಿ ತನ್ನ ಪವರ್ ಬುಕ್, ಐ ಬುಕ್, ಮ್ಯಾಕ್ ಬುಕ್ ಪ್ರೊ ಮತ್ತು ಮ್ಯಾಕ್ ಬುಕ್ ಸರಣಿಗಳಲ್ಲಿ ಥಟ್ಟನೆ ಸಂಭವಿಸಬಹುದಾದ ತೀವ್ರ ಸ್ವರೂಪದ ಚಲನೆಯನ್ನು ಗ್ರಹಿಸಬಲ್ಲ ಸಾಧನವನ್ನು [ಸಡನ್ ಮೋಷನ್ ಸೆನ್ಸರ್] ಅಳವಡಿಸಿತು. ಸೋನಿ ಮತ್ತು ಎಚ್‍ಪಿ ತಮ್ಮ 3ಡಿ ಡ್ರೈವ್ ಗಾರ್ಡ್ ಹಾಗೂ ತೋಷಿಬಾ ತನ್ನ ನೋಟ್ ಬುಕ್ ಕಂಪೂಟರ್‌ಗಳಲ್ಲೂ ಇದೇ ತಂತ್ರಜ್ಞಾನವನ್ನು ಬಳಸಿದವು.

ಎಕ್ಸೆಲೆರೋಮೀಟರ್ ಆಧಾರಿತ ವಿದ್ಯುತ್ ಆಘಾತ ಗ್ರಾಹಕಗಳು ಭೂಕಂಪನ ಗ್ರಾಹಕ ಜಾಲಗಳಲ್ಲಿ ಕೂಡಾ ಬಳಸಲ್ಪಡುತ್ತಿವೆ.
ದೋಷ ನಿರ್ವಹಣೆ (ನಿರ್ವಹಣೆ)
ಲ್ಯಾಂಡಿಂಗ್ ವಲಯ ಮತ್ತು ಲೋಡ್/ಅನ್ ಲೋಡ್ ತಂತ್ರಜ್ಞಾನ:
ಪರ್ಸನಲ್ ಕಂಪ್ಯೂಟರ್‌ಗಳಲ್ಲಿ ಬಳಸಲ್ಪಡುವ ಡಿಸ್ಕ್ ಇಂಟರ್‌ಫೇಸ್ ಸಮೂಹಗಳು
ಆಕ್ಸೆಸ್‌ಗಳು ಮತ್ತು ಇಂಟರ್‌ಫೇಸ್‌ಗಳು